**Ministru kabineta rīkojuma projekta “Par VSIA “Aknīstes psihoneiroloģiskā slimnīca” un VSIA “Daugavpils psihoneiroloģiskā slimnīca” reorganizāciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir VSIA “Aknīstes psihoneiroloģiskā slimnīca” un VSIA “Daugavpils psihoneiroloģiskā slimnīca” reorganizācija apvienošanas ceļā, tādējādi nodrošinot kvalitatīvu valsts apmaksāto veselības aprūpes pakalpojumu pieejamību psihiatrijas jomā. Tiesību akts stāsies spēkā atbilstoši Oficiālo publikāciju un tiesiskās informācijas likumā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta rīkojuma projekts “Par VSIA “Aknīstes psihoneiroloģiskā slimnīca” un VSIA “Daugavpils psihoneiroloģiskā slimnīca” reorganizāciju” ir izstrādāts saskaņā ar Publiskas personas kapitāla daļu un kapitālsabiedrību pārvaldības likuma 127. pantu.
2. Ministru kabineta 2019. gada 10. septembra sēdes protokols Nr. 39, 33§.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Psihiskās veselības aprūpes uzlabošana ir iekļauta ar Ministru kabineta 2019. gada 7. maija rīkojumu Nr. 210 apstiprinātajā Valdības rīcības plānā. Viens no rīcības plāna pasākumiem ir izvērtēt esošo psihiatrisko slimnīcu tīklu un sagatavot priekšlikumus turpmākai attīstībai. Šobrīd stacionāro psihisko veselības aprūpi nodrošina 9 ārstniecības iestādes, no kurām 7 slimnīcās sniedz psihiatrijas pakalpojumus pieaugušajiem pacientiem. VSIA “Aknīstes psihoneiroloģiskā slimnīca” (*turpmāk – arī APNS*) ir pie**e**jamas 400 psihiatriskā profila gultas**,** nodrošinot ilgstošo psihiatrisko palīdzību, t.sk. pēc tiesas lēmuma.Šajā ārstniecības iestādē ilgstoši ir apgrūtināt pakalpojumu nodrošināšana nepieciešamajā apjomā un kvalitātē cilvēkresursu trūkuma dēļ. Tāpat arī *APNS* stacionārā ārstēšanas procesā nav iesaistīta multidisciplinārā komanda, līdz ar to ilgstoši ir apgrūtināta pakalpojumu nodrošināšana nepieciešamajā apjomā un kvalitātē. VSIA “Daugavpils psihoneiroloģiskā slimnīca” (*turpmāk – arī DPNS*) sniedz plaša profila veselības aprūpes pakalpojumus pacientiem ar psihiskās veselības un uzvedības traucējumiem ambulatorās un stacionārās ārstēšanas ietvaros, nodrošinot augsti specializētu ārstēšanu ar plašām diagnostikas iespējām, kā arī ārstēšanu specializētās programmās. Tāpat arī *DPNS* ir pieejama multidisciplinārā komanda, kas nodrošina uz pierādījumiem balstītu nemedikamentozo terapijas izmantošanu pacientiem ar psihiskās veselības traucējumiem. Lai *APNS* pacientiem uzlabotu pieejamību speciālistiem un kvalitatīvai ārstēšanai un sasniegtu Psihiskās veselības aprūpes uzlabošanas plāna 2019. - 2020. gadam nosprausto mērķi, nodrošināt starpdisciplināru pieeju un multidisciplināras komandas iesaisti, tādējādi nodrošinot kvalitatīvu valsts apmaksāto veselības aprūpes pakalpojumu pieejamību psihiatrijas jomā, Veselības ministrija plāno apvienot *APNS* un *DPNS*. Slimnīcu apvienošanas rezultātā tiks nodrošināta optimāla pieejamo resursu, t.sk. ārstniecības personu, piesaiste kvalitatīvu psihiatrijas pakalpojumu nodrošināšanai. Slimnīcu apvienošanas rezultātā netiek plānots samazināt šobrīd sniedzamo pakalpojumu klāstu.Ņemot vērā plānotās izmaiņas *DPNS* darbībā pēc reorganizācijas, būs nepieciešamas papildināt *DPNS* stratēģisko mērķi ar psihiatrijas pakalpojumu sniegšanu ilgstoši slimojošiem Latvijas iedzīvotājiem, kā arī aktualizēt *DPNS* vidēja termiņa stratēģiju. Izmaiņas stratēģiskajā mērķī tiks virzītas apstiprināšanai Ministru kabinetā reorganizācijas procesa noslēguma etapā, jo šobrīd *DPNS* nenodrošina ilgstoši slimojošu pacientu veselības aprūpi un nav zināmi precīzi reorganizācijas termiņi.  |
| 3. | Projekta izstrādē iesaistītās institūcijas un publiskas personas kapitālsabiedrības | VSIA “Aknīstes psihoneiroloģiskā slimnīca”VSIA “Daugavpils psihoneiroloģiskā slimnīca” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pacienti un ārstniecības personas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
|  |  |  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 514 075 | 0 | 14 514 075 | 0 | 14 514 075 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 514 075 | 0 | 14 514 075 | 0 | 14 514 075 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 514 075 | 0 | 14 514 075 | 0 | 14 514 075 | 0 | 0 |
| 2.1. valsts pamatbudžets | 14 514 075 | 0 | 14 514 075 | 0 | 14 514 075 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojumā minēto ārstniecības iestāžu reorganizācija neradīs ietekmi uz valsts un pašvaldību budžetiem.Ministru kabineta 2018. gada 28.augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi) 6. pielikuma “Stacionāro veselības aprūpes pakalpojumu sniedzēji un stacionāro veselības aprūpes pakalpojumu apmaksas nosacījumi” 2. punktā noteikts, ka par valsts apmaksāto veselības aprūpes pakalpojumu sarakstā ietilpstošajiem veselības aprūpes pakalpojumiem Nacionālais veselības dienests (turpmāk – NVD) veic samaksu *APNS* par programmā “Ilgstoša psihiatriskā ārstēšana stacionārā, tai skaitā pēc tiesas lēmuma” ārstētiem pacientiem atbilstoši tāmes finansējumam un *DPNS* par programmās “Psihiatriskā palīdzība bērniem” un “Psihiatriskā palīdzība, tai skaitā pēc tiesas lēmuma” atbilstoši viena pacienta ārstēšanas tarifam. Katras programmas pacients ir identificējams un atbilst kādai no ārstniecības programmām un tās apmaksas nosacījumiem atbilstoši Noteikumiem, t.i. pēc reorganizācijas *DPNS* līgums par stacionāro veselības aprūpes pakalpojumu sniegšanu un apmaksu tiks papildināts ar programmu “Ilgstoša psihiatriskā ārstēšana stacionārā, tai skaitā pēc tiesas lēmuma” ar atbilstošu tāmes finansējumu. Slimnīcu apvienošanas rezultātā netiek plānots samazināt šobrīd sniedzamo (apmaksāto) ārstniecības programmu klāstu.Noteikumu 14. pielikuma “Samaksas apmēra plānošana” 3.4. punktā noteikts, ka samaksas apmēru stacionārās veselības aprūpes pakalpojumu sniedzējiem NVD nosaka ņemot vērā finansējuma apmēru samaksai par veselības aprūpes pakalpojumiem atbilstoši likumam par valsts budžetu kārtējam gadam, tai skaitā ņemot vērā finanšu apjomu gala norēķiniem par iepriekšējā kalendāra gada decembrī sniegtajiem veselības aprūpes pakalpojumiem un plānoto finanšu apjomu avansa maksājumam par kārtējā gadā sniedzamajiem veselības aprūpes pakalpojumiem. Noteikumu 14. pielikuma “Samaksas apmēra plānošana” 4.9. punkts nosaka, ka, ja kopējais finansējuma apmērs veselības aprūpei ir samazināts, plānoto apjomu samazina visos veselības aprūpes pakalpojumu veidos, izņemot finansējumu, kas paredzēts bērnu un grūtnieču, kā arī onkoloģijas, tuberkulozes un psihiatrijas pacientu ārstēšanai. NVD ar *APNS* 2019. gadā ir noslēdzis līgumu par stacionārās veselības aprūpes pakalpojumu sniegšanu un apmaksu EUR 4 821 095 apmērā, bet ar *DPNS* 2019. gadā ir noslēdzis līgumu par stacionārās veselības aprūpes pakalpojumu sniegšanu un apmaksu EUR 8 776 467 apmērā un līgumu par sekundāro ambulatoro veselības pakalpojumu sniegšanu un apmaksu EUR 916 513 apmērā.Samaksas apmērs nākamajiem periodiem tiek noteikts atbilstoši Noteikumu 14. pielikumā “Samaksas apmēra plānošana” noteiktajam, t.i. pēc finansējuma apmēra samaksai par veselības aprūpes pakalpojumiem atbilstoši likumam par valsts budžetu kārtējam gadam izziņošanas. Atbilstoši NVD ar ārstniecības iestādēm noslēgtajiem līgumiem par stacionāro veselības aprūpes pakalpojumu sniegšanu un apmaksu 2.2. punktam NVD 30 darba dienu laikā pēc likuma par valsts budžetu kārtējam gadam izsludināšanas rakstveida paziņojumā izsniedz pakalpojumu sniedzējam informāciju par finansējuma apmēru (finanšu paziņojums).Ņemot vērā augstāk minēto, plānotais finansējums nākamajiem periodiem tiks noteikts 30 darba dienu laikā pēc likuma “Par valsts budžetu 2020. gadam” izsludināšanas, ievērojot finansējuma apmēru samaksai par veselības aprūpes pakalpojumiem un 2020. un 2021. gada maksimāli pieļaujamajam Veselības ministrijas pamatbudžeta izdevumu apjomam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projektu tika ievietota Veselības ministrijas mājas lapā [www.vm.gov.lv](http://www.vm.gov.lv) 2019. gada 6. septembrī. Sabiedriskās apspriedes sanāksme notika 2019. gada 25. septembrī. Minētajā sanāksmē neviens nepiedalījās.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Veselības ministre                                  I. Viņķele

Vīza: valsts sekretāre D. Mūrmane-Umbraško

Kušķe 678760982

Ieva.Kušķe@vm.gov.lv